Lav et referat af nedenstående tekst:

Tekst:
Tidligt tirsdag morgen kunne Jette Grønhøj og Søren Sørensen endelig ånde lettede op. Siden lørdag eftermiddag har parret været på farten, hvor de flygtede fra deres hotel på Rhodos, hvor flammer og røgsøjler kom faretruende tæt på deres ellers fredelige feriemål. - De sidste par døgn har været et rent kaos, siger Søren Sørensen. Ryg fyldt med aske Parret var på stranden på Rhodos, da alvoren gik op for dem, da Jette Grønhøj så, at kærestens ryg var fyldt med aske, og røgen i nærheden af dem var intensiveret voldsomt. Kort efter gik brandalarmen på hotellet og alle gæster fik at vide, at de skulle gå langs stranden, og det skulle gå hurtigt. Så hurtigt, at parret kun fik deres pas med fra hotellet. I al hast kom parret væk fra røgsøjlerne og flammerne, men de efterfølgende dage på den græske ferieø var præget af stor uvished og, ifølge parret, manglende hjælp fra deres rejseselskab Spies. - For at oversætte det til godt jysk: Du står inde i Jomfru Ane Gade, der udbryder krig og samlingspunktet er Nørresundby Torv, men Limfjordsbroen brænder. I skal bare komme over på Nørresundby Torv, så hjælper vi jer, siger Søren Sørensen. Oplevelsen har sat sig i parret TV2 Nord har forholdt kritikken til rejseselskabet Spies, som har sendt følgende skriftlige svar: - Vi og vores kolleger på Rhodos har det sidste døgn gjort alt, hvad vi kan for at hjælpe vores gæster i samarbejde med de lokale myndigheder. Vi er meget kede af, hvis nogen har oplevet information og hjælp som mangelfuld, men vi vil igen understrege, at vi gør alt, hvad vi kan i en meget ekstraordinær situation, lyder det fra Spies. Selvom Jette Grønhøj og Søren Sørensen nu er kommet hjem til Nordjylland i sikkerhed, så har oplevelsen sat sine spor i dem begge. - Der er mange tanker, der stadigvæk florer, fordi da vi endelig kunne få et bad og noget rent tøj på her til morgen (tirsdag morgen, red.), så åbner Jette (Grønhøj, red.) vinduet, og der er naboen ved at slå græs, og det lød bare lige som de der redningshelikoptere, så kigger man ud og ser en sort sky, men kommer i tanke om, at det ikke er Rhodos. Der bliver bare ved med at komme nogle ting frem, hvor man tænker: Der var jeg godt nok heldig, siger Søren Sørensen.

Referat:
Tirsdag morgen kunne Jette Grønhøj og Søren Sørensen vende hjem til Nordjylland efter flugt fra flammerne på Rhodos.